致我们最美丽的珞珈山《珞珈赋》
作者：何五元（武大中文系校友）
珞珈有山，雄峙东湖之南，遥踞大江之阴。东临碧水，磨山依稀弄影；西起洪岳，宝塔巍然可登；南极通衢，达中南之枢纽；北揽湖光，仰屈子之行吟。登斯山也，无车马之喧，有奇瑰之景；涛声约若，清风可饮。醉山色，叹古今，其乐也陶陶，其情也欣欣——已焉哉！陶令倘在，敢无厚羡之情？
凭阑极目，远山含碧，近树扶疏。天际横江，轻纱一带；地尽屹楼，奇绮几何？一桥飞卧，挽龟蛇成一体；数舸直下，逐江渚几欲飞。东湖浩渺，云水笼烟；长堤戏波，一水绕碧。湖鸥点点，喧声响遏行云；游子搏浪，意气浩振九霄。善哉！斯水有乐如此耳！
树耸山间，草肥谷底。林荫蔽日，郁郁葱葱；花繁满树，嫣嫣灼灼。千虫鸣唱，百鸟吟歌，山富芳草之鲜美，地耀落英之缤纷。春桃秋桂，夏榴冬梅——赏奇花一树，感彻肺腑；嗅清香几脉，沁透心脾。樱花赛雪，始发仲春之际；梅朵胜缎，笑傲岁寒之末。亭台楼阁，绿荫掩映；箫簧琴瑟，歌舞悠扬。芬芳馥郁兮最美校园，今夕何夕兮最美时光！
仁者乐山兮智者乐水，山高水长兮流风甚美！学堂名自强，多难图兴邦。筚路蓝缕，朴诚有勇，育复兴之国士；颠沛流离，玉汝于成，培干城之栋梁。风霜雨雪途，弦歌不辍；困苦